  Майя Бывальцева «Кышкыттэм ӟечлыко сюресъёс» йӧскалык ӵектосъя Дэри ёросын Подшивал школа дорозь 1,53 иськем сюресэз тупатъязы. Со сярысь ӵектослэз улосвыл офисэзлэн пресс-службаез ивортӥз. Сюресмы туж урод вал. Гоп вылысь гоп, быдэсыз кышъетъёсын, лякиё шобрет кадь. Уката ик черкогуртлэн шораз, кытын школа но автобуслы берытскон инты. Рейсовой автобус берытскыны кызьы ке но мед быгатоз шуыса, ми асьмеос сюрес вылэ кӧльы кисьтылӥмы ни. Отын ик милям школа маршрут. Соин ик, куке ми тодӥмы сое тупатъялозы шуыса, калык туж шумпотӥз Зоя Леонтьева, «Подщиваловске» муниципал кылдытэтлэн тӧроезСюрес вылэ кык сӥен асфальтобетон вӧлдӥзы. Со сяна, урдэсъёссэ юнматӥзы, кожон интыос лэсьтӥзы. Автобус берытскон интыын ёрослэн коньдонэныз дугдылонни лэсьтӥзы. Школалы матын сюрес вамен кык интыын лёгъёс понӥзы, пыдын выжон интыез пусйизы. (Ижевск - Ува) – Подшивалово – (Подшивалово – В. Лудзя) сюреслэсь кыкетӥ люкетсэ тупатъялозы на. 2021-тӥ арын оглом 2,35 иськемзэ выльдозы. Тодэ вйытом, та ар понна Шаркан ёросын «Кышкыттэм ӟечлыко сюресъёс» йӧскалык ӵектосъя сюресъёсты тупатъянэз йылпумъязы.  Тегъёс: Удмуртия сюресъёс Дэри тупатъянужъёс  